钦定古今图书集成/历象汇编/庶征典/第133卷 > 《管窥辑要》 > 《水部占》
## 钦定古今图书集成/历象汇编/庶征典/第133卷 > 《管窥辑要》 > 《水部占》

黄河水清则圣人出，千年一清。一曰“黄河清。”改受命，
水先清，白变青，黄黑各三日，帝王起。

河、洛水，有龙见，帝王兴。

《醴泉出》，王者之瑞。

河水忽徙，一里至三里，是谓失政，且有谋臣。从五里
至十里，乃女主执政，外戚有背叛。

江河水平不流，天下有叛臣。

人“家庭忽生泉”，其家大富。

泉忽自出非所，臣下为乱，有疾疫，不出二年，国有丧。
市肆无故自出水泉，将相为乱。一曰“国内乱，期三年”，
一曰“人相食。”

泉水沸，贱臣将贵。

“水忽自鸣”，作金声，“土地分裂，家国同占。”

大水无故自徙，是谓“阴反，不过五年，有反臣兵起，人
流亡。”

水逆流，有逆臣。张平子曰：“水为五行之首，滞而逆流，
人君德不下而教逆也。”《潜潭巴》曰：“水逆者，反命也，
水色变赤。”京房曰：“流水化血，兵起。”又曰：“任用残贼杀
戮，则水化血。”

水中出火，其国大人为贼所图。

“水忽震波”国主逃。

大水漂城郭，兵破将死，大兵起。

平原出水，不出五年，有逆臣，人流亡。

清水忽自浊，天下乱。

水忽自出于朝市及山谷，有兵乱。

《水中忽见异物》，皆主大旱。

水中州屿长，其国益土。

水忽出石缝，臣下有咎。有大水。

“天不雨而生泉”，其国大富。

军中泉出，大战必胜。一曰：“将平戎虏”，一曰：“战败。”
井水及池水有波浪声者，有贼来侵。

涌泉忽出，臣下为害，不出三年，国有丧。